3 בפברואר 2020

**"החוויה הגלובאלית" לחניכי מב"ל: המלצה**

**מיצוי הסביבה האסט' – אופר' המתהווה: כלים לבוגרי מב"ל**

1. בהמשך לבקשת מפקד מב"ל: הכשרת חניכי מב"ל קריטית לקידום אינטרסי הביטחון הלאומי של מדינת ישראל. ההכשרה הבינ"ל במב"ל ("החוויה הגלובאלית") נשען על "יבוא" (זמני) של חניכים זרים **זוטרים** "המתבלים" את המחזור, "ייצוא" (זמני) של חניכי מב"ל לחו"ל (נסיעות "נוחות") ו"השאלת" אקדמאיים ישראלים.
2. **תורפות בשיטה הנוכחית: העדר שליטה באנגלית של חניכי מב"ל הישראליים ומחסור מתמשך של "מנוע" בינ"ל מקצועי של מב"ל למיצוי הסביבה האסט'-אופר' המתהווה. אלה צפויים, להערכתי הצנועה, להמשיך ולצמצם את פוטנציאל התרומה של "החוויה הגלובאלת".**

**המלצות לפעולה**

1. **חלופה ראשונה: שליטה באנגלית כתנאי סף לחניכי מב"ל ישראליים** ולמצער, **"גידור" כיתה בינ"ל עבור חניכים זרים וחניכים ישראליים השולטים באנגלית בו ילמדו כולם באנגלית (כיתה בינ"ל – ספינת דגל של מב"ל, "ללמוד בחו"ל בארץ!").**
2. **חלופה שניה:** לשקול מעבר ליצירת **"רשת בינ"ל**" תוך ויתור על חניכים זרים. במוקד, הישנות על כלים וירטואליים ליצירת שותפויות בינ"ל ואזורית, סמינרים ממוקדים בארץ ובחו"ל.
3. בכל מקרה, ממליץ על שדרוג המאמץ "הגלובאלי" של מב"ל באמצעות **הקמת גוף במב"ל ("מנוע") שתוביל את האינטראקציה הבינ"ל.** מקידום שותפות אסטרטגית בינ"ל**,** פרסום בינ"ל ודוברות (אתר ופרסום), **הוצאת חניכים (כחלק מתקופת הכשרתם) למתן הכשרות בחו"ל (יזימת, MID – Mobile International Defence),** וקידום סמינריונים ממוקדים בארץ ובחו"ל (על בסיס נושאי מחקר משותפים).
4. בברכה,

**ארז דוד מייזל, תא"ל**

**פירוט "חוויה גלובאלית" לחניכי מב"ל**

**מיצוי הסביבה האסטרטגית - אופרטיבית המתהווה - כלים לבוגרי המב"ל**

1. בהמשך לבקשת מפקד מב"ל (2020\1) להציע מתווה לשכלול יכולות בוגרי המכללה לביטחון לאומי (מב"ל) לפעול בסביבה האסטרטגית – אופרטיבית המתהווה לקידום אינטרסי הביטחון הלאומי של מדינת ישראל[[1]](#footnote-1). **זאת ללא מגבלה משאבית.**
2. בתום תהליך ממוקד שכלל בחינת חומר רקע (מב"ל) "סיעור מוחות" תכליתי למיפוי ההקשר עם מדריכי מב"ל, פגישה עם מד"רית מב"ל, שיחת רקע עם בוגרי מב"ל, בדיקה מדגמית של מוסדות בינלאומיים "דומים"[[2]](#footnote-2) וסקירת המתודולוגיות, **מוצג (בצניעות המתבקשת) המלצה למתווה אפשרי (בסיס לקונספט) הכולל שתי חלופות אב ("כיתה בינ"ל ואופציית "רשת"). נהיר, כי אפשרי לשלב רכיבים ("העתק הדבק").**

**ההקשר**

1. **המצפן:** מב"ל הינו מוסד אקדמי בטחוני המכשיר את הצמרת הלאומית של מדינת ישראל לקדם את אינטרס הביטחון הלאומיים של המדינה.
2. **תחרות ואטרקטיביות:** מב"ל אינו מוסד בלעדי להכשרה בטחוני לאומי (מתחרים בחו"ל ובארץ) עבור ישראלים וזרים כאחד[[3]](#footnote-3).
3. **טבע האתגר:** האדם נשאר הרכיב הקבוע והדומיננטי, בעולם מקושר, מרושת, צפוף ומואץ, חשוף ופגיע יותר.הכשרתו וטיפוחו של **חניך מב"ל** היה ונשאר האתגר המרכזי של מב"ל וכך גם הציפיות של החניך (אינטרסיו) וצרכי מערכת הבטחון – לאומית.
4. **שורה תחתונה כיום - ה"חוויה הגלובלית" של בוגרי מב"ל:** מבוסס על נסיעות לחו"ל, העשרה מאקדמיה ישראלית ונוכחות חניכים בינלאומיים זוטרים (הכשרת נספחים זרים או קצינים שאינם מה-"המסומנים" לקידום) רק בחלק מהקבוצות לימוד ("מתבלים" את המחזור).

**הנחות לניתוח**

1. **הגלובאל** (ובתוכו הפרספקטיבה הלוקאלית) הינו מנוף מרכזי לקידום (או לבלימת) אינטרסי הביטחון הלאומיים של מדינת ישראל.
2. **מערכת הביטחון** (משרד הביטחון, צה"ל ושותפים בקהילת החוץ הלאומית של ישראל, MIDDLE – Military, Information, Defense, Diplomacy, Legal, Economy) מהווה כלי לקידום (או לבלימת) אינטרסי הביטחון הלאומיים של מדינת ישראל.
3. **שיפור מודעות ויכולות גלובאליות של בוגרי מב"ל** תסייע בקידום אינטרסי הביטחון הלאומיים של מדינת ישראל.
4. **מכרן תכלית ההכשרה הבינ"ל של בוגרי מב"ל:** שיפור הביטחון העצמי, ההבנה, יכולת התכנון, והפעולה בסביבה האסט' – אופר' המתהווה באמצעות הענקת כלים לבוגרי מב"ל שיסייעו להם לקדם אינטרסים ביטחוניים לאומיים. זאת באמצעות שכלול ה"חוויה הגלובאלית" (חשיפה, אינטראקציה, ארגון והפנמה) במהלך תקופת ההכשרה במב"ל – **שיפנימו את ההזדמנויות והאתגר הגלובאלי.**

**עולם הבעיה (הצעה צנועה)**

1. **תפיסת הפעולה הגלובאלית:** ה"חוויה הגלובאלית" של בוגרי מב"ל מצומצמת ונשענת על מתווה מסורתי. קונקרטית, אינטראקציה עם חו"ל באמצעות **"ייצוא"** (נסיעות לחו"ל) **"ייבוא"** (חניכים בינלאומיים) או **"השאלה"** (אקדמיה ישראלית).
2. **מתח פדגוגי** (חורג מההמלצה למתווה, אך גורם משפיע על המענה): מב"ל נע במתח בין **צרכי החניך, מערכת הביטחון – לאום וחזון מב"ל.** קונקרטית, המתח הפדגוגי מצוי על ספקטרום בין שיקולי פרנסה (הענקת תואר שני), משפחה - מנוחה (זמן אישי) והכשרה (טיפוח מנהלי בטחון לאומי). מצטייר כי נקודת העבודה כיום מכוון לרכישת תואר שני (שעות אקדמיה) לצד קיבוע זמן איכות אישי של החניך.
3. מכאן, בהינתן רצון להוביל שינוי ב-"חוויה הגלובלית" (וציוד הבוגרים בכלים מותאמים לאתגרי הגלובאל), הפער המסתמן שבוחנים את הרכיב הגלובאלי בטיפוח מנהלי ביטחון לאומי במב"ל עבור **מדינת ישראל נוגע ל"סף ואופן ההכשרה" הגלובאלי" ובראשית הצירים העדר אנגלית מספקת וכלים להבנת העולם (חיכוך אמתי עם הגלובאל – ולא "מנהלת" או סימולציה).**

**הדרך קדימה: המלצה**

1. כאמור, התאמת "החוויה הגלובאלית" לאתגר הסביבה האסטרטגית – אופרטיבית המתהווה עבור בוגרי מב"ל נוגע להבנתי הצנועה ל-2 נקודות:
	1. רכישת שפת הפעולה הבינ"ל, **אנגלית.**
	2. חיכוך אמתי עם הסביבה הגלובאלית, **התמודדות.**
2. מכאן, ממליץ לבחון 2 חלופות כבסיס למתווה לשכלול יכולות בוגרי מב"ל לפעול בסביבה הגלובאלית המתהווה לקידום אינטרסי הביטחון הלאומי של מדינת ישראל. בטרם אציע, ניתוח קטן של המתכונת הבינלאומית הנוכחית, הכוללת 3 רכיבים:
3. **"ייצוא"** הנסיעות לחו"ל מהווה חוויה אישית משמעותית עם תרומה אקדמאית מסוימת כיום זה חווה תהליך טיוב באמצעות הגדרת שאלת מחקר. להבנתי, ובדומה למוסדות בינ"ל מובילים דומים, נסיעה לחו"ל (ממוקד, קצר ומכוון) מהווה אמצעי מרכזי להגברת ה"חיכוך" הגלובאלי. **אך "היציאה לשטח" מחייבת עבודת הכנה מתמשכת ורציפה (באמצעות ארגון תומך רלוונטי). זאת תוך תיאום ציפיות עם כלל שחקני החוץ הישראליים (ובמיוחד נספחי ההגנה של מערכת הביטחון) וכן מפגשים עם כלל הספקטרום בגלובאל (לא רק עם "המשוכנעים").**
4. **"ייבוא"** חניכים בינלאומיים (מהווה נדבך מרכזי בתפיסת ההפעלה הנוכחית – אינטראקציה ישירה עם חו"ל כרכיב בחוויית הלימוד, פוטנציאל להשפעה / הסברה ארוכת טווח ולכאורה צבירת יוקרה של מוסד בינ"ל). **בפועל, המשתתפים הבינלאומיים הם אינם מהמובילים בארגונים, לרוב תרומתם מוגבלת (תרבות, הנחיות, אופי החוויה הישראלית ושפת הלימוד - עברית) והשפעתם ארוכת הטווח מזדמנת (במקרה הטוב)[[4]](#footnote-4).** יצוין, כי נוכחות הזרים משיתה "תחזוקה" משמעותית (תרגום, טיפול, ליווי) עם פוטנציאל מסוים ל"נזק תדמיתי" (לא מעט בזכות "החוויה הישראלית"), העדר סגל שהוסמך לחניכה בינ"ל, גוף תומך מקצועי ומעל לכל העדר תהליך סינון של החניכים הזרים (או מעקב אוחר על תרומת המאמץ לקידום יעדי ישראל (השפעה/ הסברה או הכשרת חניכים ישראליים) ואף גביית שכר לימוד[[5]](#footnote-5)).
5. **"השאלה"** ייצוג והפנמת הגלובאל על בסיס אקדמיה ישראלית איכותית מטבעו מהווה שיקוף בלבד של ה"חוויה הגלובאלית" (בהשאלה, בצניעות, מעין "מנהלת" לתרגיל).יתרה, על מנת לשכלל את יכולות חניך מב"ל לפעול בגולבאל נכון להעמיד מולו את המוטיבים והנרטיבים המצויים בחו"ל – מעין יידע את האתגר – בעיה!

**חלופות ל"חוויה גלובאלית" עבור חניכי מב"ל**

1. ראשית הצירים לכל טיוב יכולות מב"ל לפעול בגולבאל (סביבה אסטרטגית – אופרטיבית מתהווה) הינו השליטה באנגלית (ערבית?). **בלא חציית סף האנגלית מב"ל תתקשה להערכתי הצנועה, להתקדם משמעותית בהכנת בוגרים למיצוי הגלובאל.**
2. בבחינת השיטה הקיימת, ראוי לשקול לדרוש מחניך מב"ל (כשם שנדרש מקציני צה"ל הנשלחים ללמוד בחו"ל) לכתוב ולהציג באנגלית, להרבות בשיעורים ובסימולציות באנגלית שייאפשרו מעורבות כלל החניכים **ובמיוחד חניכים זרים** (עד כדי הענקת יתרון מסוים להם) **שעשוי לשפר אטרקטיביות ואף להגדיל את המאתר הפוטנציאלי בחו"ל.**
3. **חלופה ראשונה (כיתה בינ"ל):** יצירת כתה בינ"ל במב"ל עם חניכים זרים (שעברו תהליך קליטה[[6]](#footnote-6)) וחניכים ישראליים דוברי אנגלית. הגדרת הכתה כ-"ספינת הדגל" של מב"ל (לשווק ולקדם) ולהשתמש בו כמנוף לטיוב כלל ההכשרה הגלובאלית במב"ל. קונקרטית, נדרש התאמת הארגון במב"ל למיצוי חלופה זו ובמיוחד בכל הקשור לקבלת חניכים זרים מובילים (כאלה שישפיעו בלימודים ובעתיד במדינות שלהם). ספציפית:
	1. **הקמת יכולת יחסים בינ"ל למב"ל אקטיבי ויוזם** שתוביל תכנית קצופה ומתמשכת לקשירת קשרים בין מב"ל למוסדות ומדינות דומות.
	2. **שיווק ופרסום באנגלית:** מב"ל שתוביל את מאמץ הפרסום האקדמי ביטחוני הבינ"ל של צה"ל באמצעות אתר/חוברת (כדוגמת PRISM ) תוך תרגום מאמרים בעברית, כתיבה מקורית ופרסום מעשיית מב"ל.
	3. **משך מב"ל: לשקול קיצור משך כתה בינ"ל.**
4. **חלופה שניה (בניית "רשת"):** מיקוד נקודת העבודה בהכשרת מנהלי ביטחון לאומי, על בסיס תפיסת הרשת. מדובר בהצעה שונה מהתפיסה הנוכחית ועיקרה, "חוויה גלובאלית" למשתתף (בוגר) מב"ל שמחייב **תיאום ציפיות בהתאם עם צמרת צה"ל (לפחות).** קונקרטית, העמדת האסטרטגיה הגלובאלית במישור אחד עם ההכשרה הניהולית הביטחונית-לאומית. במסגרת זו:

 **ציר אישי**

1. חניך מב"ל הינו בוגר תואר שני. נדרש למבחן סף באנגלית (ערבית?).
2. גיוס מרצים מחו"ל וחלק משמעותי מהשיעורים מועברים באנגלית.
3. כתיבת עבודה, דיבייט והצגה באנגלית.

 **ציר אינטראקציה בינ"ל**

1. בהתאם לנושאי מחקר (ולאור בקשות מהרמה הלאומית ו / או המטכ"ל), תכנון תהליך מחקר בו הגלובאל מוסיף, מעשיר ומגדיל גמישות ישראלית. זאת באמצעות ניהול מפגשים וירטואליים עם מקבילים בינ"ל (מוסדות "תואמים" במדינות שת"פ מרכזיות כדוגמה ארה"ב, בריטניה, גרמניה, איטליה, נאט"ו, סין, סינגפור ולבחינה מדינה רלוונטית בקווקז – (אזרבייג'ן) וכן מוסדות מחקר **כדוגמת "רנד"** (בארה"ב) לשם גיוון ואיתגור תפיסות עולם משתתפי מב"ל.כך חשיפה וירטואלית לעולם, לחניכים מקבילים ומובילים ופיתוח ידע משותף ישראלי – בינ"ל. נסיעות לחו"ל **לסמינריונים** עם מקביליהם – עפ"י נושאי המחקר המשותפים והשיח הווירטואלי. אירוח לסמינריונים דומים (אפשר מספר מפגשים – בהתאם לשיתופים, דבר שצפוי לחייב סנכרון גאנטים בין מוסדות).שורה תחתונה, **טיוב המפגש עם הגלובאל וניהול נכון של משאבי אירוח בארץ תוך הגדלת הזדמנות לרתימת מובילים בארגונים דומים בגולבאל.**
2. "אירוח" מרצים בינלאומיים (בעל מטען משמעותי – לעומת משתתף בינלאומי) לשנת לימוד או לסמינריונים. **כך, הגדלת "החיכוך" הבינ"ל (התמודדות עם נרטיב בינ"ל אורגינלי).**

**נושאים לבחינה בכל חלופה**

1. **צוותי חניכה של Mobile International Defense (MID)**: לקבוע כל שנה שחלק מהכשרת מב"ל כולל משימה "בשטח", במדינה שתסוכם בהתייעצות עם קש"ח צה"ל, משהב"ט ומשה"ח, **בדומה למתכונת של MTT (קש"ח, קחצ"ר וסיב"ט)**. לשקול האם משולב ב"כתה בינ"ל" (וכולל חניכים זרים **– בהחלט עשוי להיות אטרקטיבי אך מחייב תיאום מראש עם מדינה מאחרת ומדינות ששולחים חניכים).**
2. **הקמת מרכז מחקר בינ"ל עבור מב"ל שירכז את המאמץ הגלובאלי. מחייב פירוט וניתוח, אך בהמשך להמלצה, נהיר שללא מוקד ידע מקצועי שמושקע במאמץ מב"ל תתקשה לשכלל את "החוויה הגלובלאית". מדובר במאמץ בינ"ל משמעותי שמחייב קשב מתמשך, שיווק ומיתוג.**
3. בכל מקרה, חלופה "כתה בינ"ל" או חלופת "רשת" – החכמה בשכלול האינטראקציה עם הגלובאל אינו בכמות או בהיקף אלא בפירוש LESS IS MORE. מבלי להישמע נוטה לאחת החלופות – נראה שהתהליך מחייב קביעת "כח חוד" שתוביל את המאמץ ותמשוך אחריה את כלל הכשרת מב"ל.
4. מודה מראש למד"רית מב"ל, מדריכי מב"ל וסא"ל מתן אור שסייעו בהכנת תוצר צנוע זה. **האחריות על התוכן שלי בלבד.**
5. בברכה,

**ארז דוד מייזל, תא"ל**

1. ההמלצה הצנועה תתמקד בממד הגלובאלי מבלי להיכנס לתרבות הארגונית או לתודעה עצמית של מב"ל. [↑](#footnote-ref-1)
2. RCDS / NDU [↑](#footnote-ref-2)
3. ההצעה תתייחס בקצרה לשאלת מיתוג (branding) של מב"ל כמוסד אקדמי ביטחוני בינ"ל מוביל. [↑](#footnote-ref-3)
4. החניכים הזרים מתקבלים ללא מבחן כניסה או עמידה בדרישות סף (בשונה מחניכי צה"ל הלומדים בחו"ל). [↑](#footnote-ref-4)
5. מב"ל קולט חניכים זרים משנת 2006. ראוי לבצע מחקר על המאמץ, תרומה מול עלויות. [↑](#footnote-ref-5)
6. כאמור, שותפינו כיום יעדיפו להוציא את החניכים שלהם ללמוד בארה"ב, אירופה, נאט"ו ואף ברוסיה ובסין (שלא לאמר הודו). הדרך לעקוף זאת זה לייצר מתכונת אטרקטיבית שתשאב למב"ל חניכים זרים מובילים (או לתת משהו שלאחרים אין או לייצר שותפות שאינה גוזלת מהמוסד בו לומדים החניכים הזרים – קרי. שותפות אד-הוק). [↑](#footnote-ref-6)